
PARLAMENTUL ROMÂNIEI

CAMERA DEPUTAŢILOR

	COMISIA JURIDICĂ, 
DE DISCIPLINĂ ŞI IMUNITĂŢI                           
	Bucureşti, 21 februarie 2017               

PL-x  125/2017                     


AVIZ
asupra proiectului de Lege privind aprobarea Ordonanţei de urgenţă a Guvernului nr.93/2016 pentru reglementarea unor beneficii de asistenţă socială, precum şi pentru stabilirea unor măsuri bugetare pentru acestea în anul 2016
În conformitate cu prevederile art.95 și 115 din Regulamentul Camerei Deputaţilor, republicat, Comisia juridică, de disciplină şi imunităţi a fost sesizată, spre dezbatere şi avizare în procedură de urgență, cu proiectul de Lege privind aprobarea Ordonanţei de urgenţă a Guvernului nr.93/2016 pentru reglementarea unor beneficii de asistenţă socială, precum şi pentru stabilirea unor măsuri bugetare pentru acestea în anul 2016, trimis cu adresa nr. P.l.x. 125 din 13 februarie 2017 şi înregistrat cu nr. 4c-11/278 din 14 februarie 2017.
Conform dispoziţiilor art.75 din Constituţia României, republicată şi ale art. 95 din Regulamentul Camerei Deputaţilor, republicat, Camera Deputaţilor este Cameră decizională. 
Senatul a aprobat proiectul de lege în ședința din 8 februarie 2017.

Potrivit prevederilor art.61 din Regulamentul Camerei Deputaţilor, republicat, comisia a dezbătut proiectul de lege  în şedinţa din 21 februarie 2017.

Proiectul de lege  are ca obiect de reglementare măsurile de simplificare a acordării unor beneficii de asistenţă socială, propunându-se modificări şi completări asupra mai multor acte normative din acest domeniu de reglementare.
 Membrii Comisiei au examinat proiectul de lege  supus avizării, expunerea de motive şi avizul favorabil al Consiliului Legislativ nr.1264/08.12.2016. 
În urma dezbaterilor, Comisia juridică, de disciplină şi imunităţi a hotărât, cu majoritate  de voturi, avizarea favorabilă a proiectului de lege.

În raport de obiectul şi conţinutul reglementării,  proiectul de lege  face parte din categoria legilor organice. 
                                PREŞEDINTE,                                                    SECRETAR,

                        Eugen NICOLICEA                                    Costel Neculai DUNAVA
Consilier parlamentar, Alexandra Muşat

